CELEX: 62021TN0249
Language: et
Date: 2021-05-07 00:00:00
Title: Kohtuasi T-249/21: 7. mail 2021 esitatud hagi – SN versus parlament

12.7.2021   
            
            
               ET
            
            
               Euroopa Liidu Teataja
            
            
               C 278/51
            
         
      7. mail 2021 esitatud hagi – SN versus parlament
      (Kohtuasi T-249/21)
      (2021/C 278/71)
      Kohtumenetluse keel: inglise
      
         Pooled
      
      
         Hageja: SN (esindaja: Solicitor P. Eleftheriadis)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada täies ulatuses Euroopa Parlamendi peasekretäri 21. detsembri 2020. aasta otsus,
               
            
                  —
               
               
                  tühistada hagejale saadetud 15. jaanuari 2021. aasta võlateade nr 7010000021 summas 196 199,84 eurot ja
               
            
                  —
               
               
                  mõista hageja kohtukulud välja Euroopa Parlamendilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et Euroopa Parlament rikkus Euroopa Majandusühenduse ja Euroopa Aatomienergiaühenduse ametnike personalieeskirjade ja muude teenistujate teenistustingimuste (1) artiklit 137.
               
            
                  2.
               
               
                  Teine väide, et Euroopa Parlament rikkus õigusnormi ja kasutas Euroopa Parlamendi juhatuse 19. mai ja 9. juuli 2008. aasta otsuse Euroopa Parlamendi liikmete põhimääruse rakendusmeetmete kohta (2) artiklitest 32 ja 68 tuleneva „alusetu makse“ puhul valet lähtekohta.
               
            
                  3.
               
               
                  Kolmas väide, et Euroopa Parlament ei järginud põhimääruse (3) artiklites 2 ja 21 sisalduvaid õigusi parlamendiliikmete vabadusele ja sõltumatusele.
               
            
                  4.
               
               
                  Neljas väide, et puudub põhjendus ELTL artikli 296 alusel, sest 78 tõendiks esitatud dokumendist lükati 68 „vastuvõetamatuse“ tõttu tagasi; põhjendamata on see, miks kogu hüvitis loeti alusetuks makseks, kuigi lepingu 30 kuust kontrolliti vaid kuute kuud; põhjendamata on see, miks vaieldakse vastu OLAFi järeldustele, milles hageja vabastati ebaaususe etteheitest.
               
            
                  5.
               
               
                  Viies väide, et asjaolud on ebaõigesti tuvastatud.
               
            
         (1)  Määrus nr 31 (EMÜ), nr 11 (Euratom), millega kehtestatakse Euroopa Majandusühenduse ja Euroopa Aatomienergiaühenduse ametnike personalieeskirjad ja muude teenistujate teenistustingimused (EÜT 1962 P 45, lk 1385).
      
         (2)  Juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (2009/C 159/01) (ELT 2009, C 159, lk 1).
      
         (3)  Euroopa Parlamendi 28. septembri 2005. aasta otsus, millega võetakse vastu Euroopa Parlamendi liikmete põhimäärus (2005/684/EÜ, Euratom) (ELT 2005, L 262, lk 1).